KOMISSION ASETUS (EY) N:o 145/96, annettu 26 päivänä tammikuuta 1996, markkinointivuonna 1994/95 tuotettujen kuivattujen rehujen tiettyjen jäljellä olevien varastojen varastosta ottamisesta



Virallinen lehti nro L 021 , 27/01/1996 s. 0028 - 0028



KOMISSION ASETUS (EY) N:o 145/96, annettu 26 päivänä tammikuuta 1996, markkinointivuonna 1994/95 tuotettujen kuivattujen rehujen tiettyjen jäljellä olevien varastojen varastosta ottamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuivarehualan yhteisestä markkinajärjestelystä 21 päivänä helmikuuta 1995 annetun neuvoston asetuksen (EY) N:o 603/95 (1), sellaisena kuin se on viimeksi muutettuna asetuksella (EY) N:o 1347/95 (2), ja erityisesti sen 18 artiklan, sekä katsoo, että yksityiskohtaisista säännöistä neuvoston asetuksen (EY) N:o 603/95 kuivarehualan yhteisen markkinajärjestelyn soveltamiseksi 6 päivänä huhtikuuta 1995 annetussa komission asetuksessa (EY) N:o 785/95 (3), sellaisena kuin se on muutettuna asetuksella (EY) N:o 1362/95 (4), vahvistetaan edellytykset, joita on noudatettava, jotta markkinointivuonna 1995/96 tuotetut kuivatut rehut voisivat saada edellä tarkoitetussa asetuksessa (EY) N:o 603/95 säädettyä tukea, markkinointivuonna 1994/95 tuotettujen kuivattujen rehujen tiettyjä varastoja ei ole otettu tietyistä jalostusyrityksistä ennen 31 päivää maaliskuuta 1995; on tarkoituksenmukaista sallia, että kyseiset varastot voidaan ottaa jalostusyritysten varastoista ja että niille voidaan antaa edellä tarkoitetussa asetuksessa (EY) N:o 603/95 säädettyä tukea yksinkertaistetun menettelyn mukaisesti kuluvan markkinointivuoden aikana; ne olisi merkittävä kirjanpitoon osana kyseisille jäsenvaltioille markkinointivuodeksi 1995/96 myönnettyjä taattuja kansallisia määriä, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Markkinointivuonna 1994/95 tuotetut kuivatut rehut, jotka ei ole otettu jalostusyrityksestä tai jostakin asetuksen (EY) N:o 785/95 3 artiklan 1 kohdan a alakohdassa tarkoitetusta varastointipaikasta ennen 31 päivää maaliskuuta 1995, voivat saada asetuksen (EY) N:o 603/95 3 artiklassa säädettyä tukea markkinointivuonna 1995/96, jos - ne täyttävät asetuksen (EY) N:o 785/95 3 artiklan säännökset, - ne otetaan jalostusyrityksestä toimivaltaisen viranomaisen valvonnassa mainitun asetuksen 11 artiklassa säädetyillä edellytyksillä, - ne merkitään kirjanpitoon osana kyseisille jäsenvaltioille markkinointivuodeksi 1995/96 myönnettyjä taattuja kansallisia määriä. 2. Kyseisten jäsenvaltioiden toimivaltaiset viranomaiset toteuttavat kaikki tarvittavat valvontatoimenpiteet 1 kohdan säännösten noudattamisen takaamiseksi. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 63, 21.3.1995, s. 1 (2) EYVL N:o L 131, 15.6.1995, s. 1 (3) EYVL N:o L 79, 7.4.1995, s. 5 (4) EYVL N:o L 132, 16.6.1995, s. 6